กลายเป็นหนึ่งในสถานที่"ต้องไป" ของภูเก็ต ทำให้หาที่จอดรถค่อนข้างยาก

ความอร่อยสมคำร่ำลือ น้ำจิ้มซีฟู้ดรสชาติเผ็ด เปรี้ยวหวานลงตัว เผลอกินหมดได้หลายถ้วย พนักงานหมั่นดูแล มีเพิ่มให้ได้ตามต้องการ

ปลาและปลาหมึกทอดกระเทียม ทอดได้อร่อย กรอบนอกนุ่มใน อาหารทุกอย่างปรุงรสได้น่าประทับใจ

แต่เรื่องราคานั้นเป็นความเข้าใจผิด เพราะของสดที่ซื้อจากฝั่งตรงข้ามเป็นราคานักท่องเที่ยว หอยนางรมที่ขายพร้อมเครื่องในเมืองตามร้านทั่วไป ตัวละ 25-40 บาทแล้วแต่ร้านที่นั่ง แต่ที่นี่ยังไม่ได้แกะไม่มีเครื่อง ตัวละ 65 ต่อรองกันจนได้ราคาที่ 50 บาท ปูโลละ 500 ขณะที่ร้านในเมืองนึ่งเรียบร้อยโลละ 350 ซื้อมาแล้วก็ต้องมาจ่ายค่าทำนะจ๊ะ ค่าปรุงสมเหตุผล แต่ของสดเตรียมใจไว้เลย